எங்கள் கிராமத்து ஞானபீடம்

எங்கள் கிராமத்து ஞானபீடம் நா.முத்து நிலவன் காலை வணக்கத்தில் ! 'நேர் நில்' சொல்லியும் ! நிமிர்ந்து பறக்கச் சக்தியற்று ! தர்மசக்கரத்தை மறைத்து ! தேசியக்கொடி தரை பார்க்க, ! மாணவர் ஊர்வலம் ! மரத்தடி வகுப்புக்கு ! மவுனமாய்ச் செல்லும். ! ஐந்து வகுப்பிலும் ! அறுபத்தேழு பேர்சொல்லி ! வருகை பதிவதற்குள் ! மணியடித்துவிடும், ! அடுத்த வகுப்பு துவங்கும். ! பெரியாரைப் பற்றிய ! உரை நடைக்குமுன் ! கடவுள் வாழ்த்தோடு ! செய்யுள் தொடங்கும் ! உலகப் படத்தில்- ! பாற்கடலைத் தேடும் ! இலக்கியம். ! ஆண்டவனைக் காப்பாற்றும் ! அறிவியல். ! ஆள்பவரைக் காப்பாற்றும் ! வரலாறு. ! வறுமைக் கோடுகளை மறைத்து ! வடஅட்சக் கோடுகளைக் காட்டும் ! புவியியல். ! கடன்வாங்கச் சொல்லித்தரும் ! கணக்கு. ! கிழிந்த சட்டை, ! நெளிந்த தட்டோடு ! அச்செழுத்துக்களை மேய்ந்த ! அஜீரணத்தில் மாணவர். ! 'எலேய்! எந்திரிச்சு வாடா' ! அவ்வப்போது வந்து ! அழைக்கும் பெற்றோர். ! உபகரணங்கள் இல்லாமல் ! பாவனையில் நடக்கும் ! செய்ம்முறைப் பயிற்சி. ! அவசரத்தில் ! தின்றதை வாந்தியெடுக்கும் ! தேர்வுகள். ! பழைய மாணவர் எம்.எல்.ஏ கி ! பள்ளிக்கு வந்தார். ! சிரியர் கையை ! தரவாய்ப் பற்றி, ! 'கோரிக்கை ஏதுமுண்டா ! கூறுங்கள்' என்றார்- ! 'நிரந்தரப் படுத்தணும் ! நீயும் சொல்லணும்' ! திறந்த உலகம்தான் ! சிறந்த படிப்பாம், ! எங்கள் பள்ளிக்குக் ! கதவே கிடையாது- ! கட்டடம் இருந்தால்தானே? ! 'எங்கள் பள்ளி நல்ல பள்ளி ! கட்டடம் இரண்டு பூங்கா ஒன்று' ! -நடத்துவார் ஆசிரியர். ! 'எங்கேசார் இருக்குது?' ! மரத்தடி மாணவன் ! எழுந்து கேட்பான். ! 'புத்தகத்தைப் பார்ரா' ! போடுவார் ஆசிரியர். ! போதிமரத்தடியில் ! புத்தருக்கு ஞானம், ! புளியமரத்தடியில் ! மாணவர்க்குப் பாடம். ! இதுவே- ! எங்கள் கிராமத்து ! ஞானபீடம்! ! - நா.முத்து நிலவன்